Бір метр арақашықтықта

«Бір метр арақашықтықта» (ағылш. Five Feet Apart) — режиссер Джастин Бальдонидің 2019 жылғы америкалық мелодрамасы.

 Сюжет 
Жасөспірімдер Стелла Грант пен Уилл Ньюман муковисцидоз атты — ішкі мүшелерді зақымдап, иммундық жүйені әлсірететін және науқастарды инфекцияларға осал ететін генетикалық аурумен ауырады. Аурудың ерекшелігіне байланысты мұндай науқастар бір-бірінен екі метр қашықтықта жүруі керек. Уилл емделу режимін сақтамайтындықтан, Стелла оны арақашықтықты сақтауға көндіреді.

Уилл мен Стелла бір-біріне ғашық болып, жасырын түрде алғашқы кездесуге шығады. Кейін Уиллдің туған күні келеді. Бұл мерекені Стелланың ең жақын досы және өзі де муковисцидозбен ауыратын По ұйымдастырады. Араға біраз уақыт салып, По қайтыс болады. Қайғыға батқан Стелла Уиллді ауруханадан кетуге көндіреді. Сол уақытта ауруханада Стеллаға өкпе трансплантациясын жасауға болатыны хабарланады. Мұны естіген Уилл Стелланы ауруханаға қайта оралуға үгіттейді, бірақ Стелла бас тартады және кейін мұз астына түсіп кетеді. Уилл оны құтқарып, жұқтыру қаупіне қарамастан, жасанды тыныс береді. Стелла есін жияды.

Оларды қайтадан ауруханаға жеткізеді. Уиллдің өтінішімен Стелла трансплантацияға келіседі. Дәрігер Уилл мен оның анасына емнің нәтиже бермей жатқанын, оның өмірінде бір ай ғана қалғанын хабарлайды. Трансплантация сәтті өтеді және Стелла жұқпағаны белгілі болады. Отадан кейін Стелла оянып, палата терезесінің ар жағында тұрған Уиллді көреді. Ол Стеллаға сүйіспеншілігін білдіріп, оған көзін жұмуын сұрайды, себебі оның көз қарасын көріп тұрып, кетіп қалуға батылы жетпейді. Стелла көзін жұмады, ал Уилл кетіп қалады.

 Актерлік құрам 

 Хейли Лу Ричардсон - Стелла Грант
 ﻿﻿Коул Спраус - Уилл Ньюман
 ﻿﻿Мойзес Ариас - По Рамирес
 ﻿﻿Кимберли Хеберт Грегори - медбике Барб
 ﻿﻿Клэр Форлани - Мередит Ньюман
 ﻿﻿Парминдер Награ - доктор Нур Хамид
 ﻿﻿Эмили Бальдони - медбике Джули
 ﻿﻿Синтия Эванс - Эрин Грант
 ﻿﻿Гэри Уикс|англ - Джефф Грант
 ﻿﻿София Бернард - Эбби Грант
 ﻿﻿Сесилия Лил - Камила

 Өндіріс 
2017 жылдың қаңтарында Тобиас Иаконис пен Микки Доутри сол кезде әлі атауы жоқ сценарийлерін CBS Films компаниясына сатады, ол арқылы Джастин Бальдони жобаның продюсері әрі режиссері ретінде тағайындалады.Anita Busch. CBS Films Buys Untitled Justin Baldoni Pitch In Vein Of ‘The Fault In Our Stars’ (англ.). Deadline (26 января 2017). Дата обращения: 2 мая 2019 2018 жылдың қаңтарында "Бір метр арақашықтықта" деп аталатын фильмнің басты рөлін Коул Спраус орындайтыны жарияланады.Borys Kit. 'Riverdale' Star Cole Sprouse to Star in Romantic Drama 'Five Feet Apart' (Exclusive) (англ.). The Hollywood Reporter (30 января 2018).Dave McNary. ‘Riverdale’ Star Cole Sprouse Joins Romance Drama ‘Five Feet Apart’ (англ.). Variety (30 января 2018). 2018 жылдың сәуірінде актерлік құрамға Хейли Лу Ричардсон мен Мойзес Ариас қосылады.Etan Vlessing. Moises Arias Joins Cole Sprouse in Romantic Drama 'Five Feet Apart' (англ.). The Hollywood Reporter (4 декабря 2018).Patrick Hipes. Haley Lu Richardson To Star With Cole Sprouse In ‘Five Feet Apart’ (англ.). Deadline (12 апреля 2018).

Фильм түсірілімі 2018 жылдың 25 мамырында Луизиана штатының Жаңа Орлеан қаласында басталып,Ashley Steves. Now Casting: Child Actors Wanted to Portray Patients in ‘Five Feet Apart’ Starring Cole Sprouse + 3 More Gigs. Backstage (29 мая 2018).Mike Scott. Who's filming in Louisiana: From 'Captain Marvel' to a new 'Purge' (англ.). NOLA.com (25 апреля 2018). бір айдан кейін, 26 маусымда аяқталады.FIVE FEET APART. www.facebook.com

"Бір метр арақашықтықта" фильмінің алғашқы трейлері желіде 2018 жылдың 2 қарашасында жарық көреді,CBS Films. FIVE FEET APART - Teaser Trailer - HD (Haley Lu Richardson, Cole Sprouse) (2 ноября 2018) ал оның локализацияланған нұсқасы 23 қарашада шығады.В МЕТРЕ ДРУГ ОТ ДРУГА | Трейлер | В кино с 18 апреля.

 Дереккөздер 

Санат:Фильмдер